EkBass/fiwiki-20250220-pages-articles huggingface dataset:
Antz – Muurahaizet

Antz – Muurahaizet on vuonna 1998 ensi-iltansa saanut animaatioelokuva, jonka ovat ohjanneet Eric Darnell ja Tim Johnson. ==Juoni== Työläismuurahainen Z tuntee olevansa merkityksetön osa valtavaa muurahaisyhdyskuntaa. Prinsessa Bala puolestaan kaipaa vapautta kuninkaallisesta elämästään ja kenraali Mandiblesta, jonka kanssa hän on vastentahtoisesti kihloissa. Z ja Bala tapaavat sattumalta baarissa, ja he pitävät toisistaan, mutta tapaaminen jää lyhyeksi baarissa sattuneen välikohtauksen takia. Työläisenä Z ei voi saada prinsessaa itselleen, joten hän vaihtaa paikkaa sotilasystävänsä Weaverin kanssa päästäkseen lähemmäs häntä. Pahaksi onneksi Z menee väärään paikkaan ja joutuu sotaan termiittejä vastaan. Taistelun jälkeen hän palaa kotiin sotasankarina. Z paljastuu huijariksi, mutta onnistuu pakenemaan Balan kanssa ulos avaraan maailmaan, ja pariskunta lähtee etsimään legendaarista paratiisia Insectopiaa. == Ääninäyttelijät == Alkuperäinen näyttelijä Suomalainen näyttelijä Rooli Woody Allen Janne Reinikainen Z Sharon Stone Petra Karjalainen Prinsessa Bala Gene Hackman Juha Hyppönen Kenraali Mandible Sylvester Stallone Rauno Ahonen Weaver Christopher Walken Jukka Voutilainen Eversti Cutter Anne Bancroft Tiia Louste Kuningatar Jennifer Lopez Hanna Kaila Azteca Danny Glover Tuomo Holopainen Barbatus Dan Aykroyd Veikko Honkanen Chip Jane Curtin Sari Havas Muffy Grant Shaud Petri Hanttu työnjohtaja Luokka:Vuoden 1998 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat hyönteisistä Luokka:Eric Darnellin ohjaamat elokuvat Luokka:DreamWorksin elokuvat
Fila (Kreikka)

Fila (, ) oli antiikin aikainen kaupunki ja linnoitus Pieriassa Makedoniassa nykyisen Kreikan alueella. Se sijaitsi lähellä Peneios-joen suuta Thermainlahden rannalla muutaman kilometrin Herakleionista etelään. Antiikin aikana se vartioi Magnesiaan johtavaa solaa. Filan rakennutti Makedonian kuningas Demetrios II, joka nimesi sen äitinsä Filan mukaan. Kolmannen makedonialaissodan aikana vuonna 168 eaa. roomalaiset valtasivat sen hyökätessään Makedoniaan. Fila sijoitetaan nykyisen Témpin kunnan Pyrgetóksen kylän lähelle. == Lähteet == Luokka:Antiikin Makedonian kaupungit Luokka:Témpi
Rata-äänite

__NOTOC__ Rata-äänite on rap-duo Jontin & Shakan ensimmäinen studioalbumi, jonka julkaisi 3rd Rail Music 24. tammikuuta 2007. Levy oli Suomen virallisella albumilistalla kaksi viikkoa debytoiden sijalla 16. Albumin kannessa oleva merkki "VAROITUS SISÄLTÄÄ UHKAPELIN" on parodia Parental Advisory -merkistä. Albumi kuitenkin sisältää "pelin", jossa seikkaillaan Helsingin keskustassa, pakoillaan poliisia ja ostetaan huumeita. Merkki viittaa kuitenkin myös kanteen, jossa ihminen on sammunut raiteille. == Taustatietoa == Albumilta julkaistiin 7" vinyylisingle "Kolmatta linjaa", jonka b-puolella on Hullukoiran tuottama "Sattuu ja tapahtuu" (mukana Ville). Levy oli parhaimmillaan virallisen singlelistan kahdeksasLista-arkisto: Kolmatta linjaa (Singlet) (Yleisradio). Maaliskuussa 2008 Rata-äänitteestä sekä duon Vittuun koko sakki! -debyyttialbumista julkaistiin tupla-CD Rata jatkuu seuraavana vuonna. == Kappaleet == # (mukana Setä Koponen) # # # # # # # (mukana Nutt-So & Destro) # (mukana Adebizi & Konna) # # # (mukana Petos) # # # == Biitit == * Hullukoira: 1, 2, 9, 12, 13 * Speakeasy: 3 * Hullukoira & Shaka: 4, 11 * Hullukoira & Jontti: 6, 10 * Hullukoira & Seyed Ali: 7 * Kilari Audio: 8, 15 * Arttu Tolonen & Operaattori: 14 Kappale "Kolmatta linjaa" on samplattu Fredin "Kolmatta linjaa takaisin" -kappaleesta. Kappale "Päiväni murmelina" on samplattu Neil Youngin "Heart of Gold" -kappaleesta == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio * Soundi: Soundi: Levyarvio == Lähteet == == Aiheesta muualla == * "Kolmatta linjaa" -musiikkivideo YouTubessa Luokka:Vuoden 2007 albumit Luokka:Jontin & Shakan albumit Luokka:Kilari Audion tuottamat albumit
Mike Terrana

Mike Terrana (s. 21. tammikuuta 1960, Buffalo, Yhdysvallat) on yhdysvaltalainen rumpali. Hän on soittanut useissa rock- ja metalliyhtyeissä. Tällä hetkellä (syyskuu 2008) hän kuuluu Masterplanin, Axel Rudi Pellin . Aiemmin Terrana on soittanut muun muassa Ragessa sekä Yngwie Malmsteenin, Steve Lukatherin, ja Roland Grapowin yhtyeissä. Terrana asuu nykyisin (v. 2008) Kööpenhaminassa. Vuonna 2011 Terrana loi projektin "Beauty Of The Beat". "Beauty of the beat" on legendaarisen rumpalin Mike Terranan alkuperäinen idea ja se on täysin hänen oma. Hänen alkuperäisen ideansa "Beauty of the beat" jälkeen luotiin "Beauty and the beat" -plagiointi. "Beauty of the beat" -projekti sisälsi live-esityksiä, joihin osallistui eri musiikkigenrejä edustavia laulajia ja live-orkesteri. Mike Terrana keskittyy tällä hetkellä rumputyöpajoihinsa. Hän esiintyy edelleen ja levyttää musiikkia monille muille bändeille. Auttaa neuvoja nuorille muusikoille. Hän on sinkku eikä hänellä ole vaimoa. Mike Terrana ei ole koskaan ollut virallisesti naimisissa eikä hänellä ole lapsia. ==Aiheesta muualla== *Terranan virallinen sivusto * Luokka:Yhdysvaltalaiset metallimusiikin rumpalit Luokka:Vuonna 1960 syntyneet Luokka:Elävät henkilöt
Gedeon Barcza

Gedeon Barcza (21. elokuuta 1911 – 27. helmikuuta 1986 ) oli unkarilainen shakinpelaaja ja matematiikan professori. Barcza voitti shakin unkarinmestaruuden yhteensä kahdeksan kertaa ja edusti maataan shakkiolympialaisissa seitsemästi voittaen kerran ensimmäisen palkinnon kolmannelta pöydältä. Turnauksista Barcza menestyi parhaiten Havannassa 1963 ja Pietarissa 1967. Barczan pelityylille oli tyypillistä suljetut avaukset ja asemallinen peli. Barcza saavutti suurmestarin arvonimen vuonna 1954 ja kansainvälisen kirjeshakin mestarin arvonimen vuonna 1966. ==Shakkiolympialaiset== Barcza osallistui shakkiolympialaisiin vuosina 1952, 1954, 1956, 1958, 1960, 1962 ja 1968. Vuonna 1954 hän voitti henkilökohtaista kultaa kolmannelta pöydältä. ==Lähteet== ===Kirjallisuuslähteet=== * ===Internetlähteet=== * * ===Viitteet=== ==Aiheesta muualla== * Luokka:Unkarilaiset shakinpelaajat Luokka:Shakin Unkarin-mestarit Luokka:Shakin suurmestarit Luokka:Unkarilaiset professorit Luokka:Vuonna 1911 syntyneet Luokka:Vuonna 1986 kuolleet
Backyard Babies (albumi)

__NOTOC__ Backyard Babies on Backyard Babiesin kuudes studioalbumi, joka julkaistiin 15. elokuuta 2008. Albumi nousi Suomen virallisen listan sijalle 31. == Kappaleet == # # # # # # # # # # # # # == Kokoonpano == * Nicke Borg – laulu, kitara * Dregen – kitara, laulu * Johan Blomqvist – bassokitara * Peder Carlsson – rummut == Arvostelut == * Desibeli.net: Desibeli.net: Levyarvio * Dome.fi: Dome.fi: Levyarvio * Imperiumi.net: Imperiumi.net: Levyarvio * Rumba: ristiriitainenRumba: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * Backyard Babies discogs.com -sivustolla Luokka:Backyard Babiesin albumit Luokka:Vuoden 2008 albumit
Ligue Professionnelle 1 -kausi 2005–2006

Ligue Professionnelle 1 -kausi 2005–2006 oli Tunisian jalkapallon pääsarjan 51. kausi, joka päättyi Espérancen historian 20 mestaruuteen. Espérancen ero liigassa toiseksi tulleeseen ES Saheliin oli vain yksi piste. Maalikuninkuuden voitti Espérancen Amine Ltifi 16 maalilla. ==Lopputulokset== Sijoitus Joukkue Pisteet Ottelut Voitot Tasapelit Häviöt Maalisuhde Huomio 1 Espérance 56 26 17 5 4 42–21 CAF Mestarien liiga 2 ES Sahel 55 26 16 7 3 30–11 CAF Mestarien liiga 3 Club Africain 47 26 12 11 3 37–19 Arabian Mestarien liiga 4 CS Sfaxien 45 26 12 9 5 35–16 CAF Confederation Cup 5 US Monastir 41 26 11 8 7 22–20 Arabian Mestarien liiga 6 ES Zarzis 30 26 7 9 10 20–26 7 Stade Tunisien 29 26 7 8 11 24–25 8 EGS Gafsa 29 26 6 11 9 28–36 CAF Confederation Cup 9 AS Marsa 28 26 6 10 10 19–30 10 CS Hammam-Lif 28 26 7 7 12 28–41 11 CA Bizertin 25 26 4 13 9 15–23 12 EO Goulette Kram 25 26 5 10 11 16–30 13 Jendouba Sport 24 26 5 9 12 16–22 Putoaminen 14 JS Kairouanaise 23 26 4 11 11 24–36 Putoaminen ==Putoajat ja nousijat== * Sarjan kaksi viimeistä joukkuetta, Jendouba Sport ja JS Kairouanaise putosivat Ligue Professionnelle 2:een. * Tilalle nousevat Ligue Professionnelle 2:sta Olympique de Béja ja ES Hammam-Sousse. ==Maalipörssi== Sijoitus Pelaaja Kansallisuus Joukkue Maalit 1\. Amine Ltifi Espérance 16 2\. Tarek Ziadi Stade Tunisien 11 3\. Yves Jupiter CS Hammam-Lif 10 4\. Dramane Traore Club Africain 9 Luokka:Ligue Professionnelle 1 -kaudet Luokka:Jalkapallosarjojen kausi 2005–2006/2006
James Wilson (House)

Tohtori James Wilson on yksi yhdysvaltalaisen House -draamasarjan päähenkilöistä. Wilsonia näyttelee Robert Sean Leonard. Wilson on onkologi ja onkologian osaston päällikkö. Hänellä on myös veli, Daniel Wilson, joka on psykoottinen. Wilson on mukava, ystävällinen ja hyväsydäminen. House irvailee, että Wilson saa ihmiset sanomaan kiitos, kun kertoo heidän olevan kuolemaisillaan. Wilsonin lapsuudesta tiedetään, että hän syntyi juutalaiseen perheeseen ja hänellä on kaksi sisarusta. Kolmannella tuotantokaudella Wilson valehtelee poliisille, ettei House ole kirjoittanut Wilsonin nimellä reseptejä. Tämän vuoksi Wilson menettää tilapäisesti autonsa ja pankkitilinsä, eikä hän saa kirjoittaa reseptejä. Wilson ja House ovat vanhoja tuttuja, ja he pitävät usein toistensa puolia niin työ- kuin yksityisasioissa. Wilson on Housen ainoa oikea ystävä. Wilsonille valehtelu ei ole helppoa (vaikka hän kyllä usein syöttää Cuddylle vaikka mitä Housen puolesta), koska hänestä lääkärin pitäisi olla rehellinen. House usein kiusaa Wilsonia tämän ex- vaimoista, ja Wilsonilla onkin ollut kolme epäonnistunutta avioliittoa. Neljännellä tuotantokaudella Wilson alkaa seurustella Amber Volakisin (yhden Housen uuteen tiimiin ehdolla olleista lääkäreistä) kanssa, mutta Amber kuolee liikenneonnettomuudessa. Nainen oli hakemassa Housea baarista, ja tämän vuoksi Wilson syyttääkin Housea Amberin kuolemasta ja heidän ystävyytensä päättyy viidennellä tuotantokaudella joksikin aikaa, mutta he sopivat asian ja jatkavat ystävinä. == Lähteet == Luokka:House (televisiosarja) Luokka:Kuvitteelliset lääkärit Luokka:Televisiohahmot
Pupillireaktio

Pupillireaktio eli pupilliheijaste eli pupillirefleksi, myös: mustuaisrefleksi, mustuaisheijaste, tarkoittaa silmän pupillin eli silmäterän supistumista, joka tavallisimmin huomataan, kun se tapahtuu valon vaikutuksesta. Reaktion perusteella voidaan pientä taskulamppua apuna käyttäen testata, onko silmän liikehermossa eli kolmannessa aivohermossa vaurio.Nervi craniale - ja muuta aivoasiaa (blogi Livejournal.com-palvelussa) Pupillireaktiota on kolmenlaista:Terveysportti viitattu 30.9.2008 * valoreaktio tarkoittaa joko että valaistun silmän mustuainen supistuu, jolloin sitä sanotaan suoraksi valoreaktioksi, tai valaisemattoman silmän mustuainen supistuu, kun toista silmää valaistaan, jolloin puhutaan epäsuorasta valoreaktiosta; * akkommodaatioreaktio tarkoittaa mustuaisen supistumista, kun silmä mukautuu katsomaan lähelle, ja * konvergenssireaktio tarkoittaa silmän mustuaisen supistumista silmien katsesuuntien mennessä ristiin. ==Katso myös== * Anisokoria ==Lähteet== Luokka:Silmät Luokka:Refleksit
Ukonhatut

Ukonhatut (Aconitum) on leinikkikasvien suku, johon kuuluu yli 250 lajia. Nimensä suku on saanut suurien kukkien ylimpien terälehtien muodosta. Ukonhatut ovat monivuotisia ruohovartisia kasveja, jotka kasvavat luonnonvaraisina pohjoisen pallonpuoliskon viileähköillä alueilla. Joitakin lajeja viljellään koristekasveina.Maatiaiskasvit Virtuaaliammattikorkeakoulu Ukonhatut ovat tappavan myrkyllisiä. Vaikuttava aine on akonitiini-niminen alkaloidi, jota on erityisesti juurakossa ja pienempiä määriä muissa kasvinosissa. Kuolemaan johtaneita tapauksia tiedetään, kun juurta on syöty 2–4 grammaa. Kasvin lehtien pitkäaikainen ihokosketus aiheuttaa myös myrkytyksen. Myrkytyksen oireina on muun muassa pistely suussa, ihon tunnottomuus, erityinen hikoilu, jano, kylmyyden tunne, hengenahdistus, kuulo- ja näköhäiriöt. Vaikea myrkytys johtaa kuolemaan sydämen pysähtymisen tai hengityksen lamaantumisen takia. == Lajeja ja alalajeja == * ametistiukonhattu (Aconitum carmichaelii) * hokkaidonukonhattu (Aconitum yezoense) * hukanukonhattu eli keltaukonhattu (Aconitum lycoctonum) ** keltaukonhattu (Aconitum lycoctonum subsp. lycoctonum) ** etelänukonhattu (Aconitum lycoctonum subsp. neapolitanum), koristekasvi ** lehtoukonhattu (Aconitum lycoctonum subsp. septentrionale, syn. Aconitum septentrionale) * huppu- ukonhattu (Aconitum napellus) ** aitoukonhattu (ukonhattu) (Aconitum napellus subsp. lusitanicum) * isoköynnösukonhattu (Aconitum volubile) * kuu-ukonhattu (Aconitum anthora), keltainen koristekasvi * köynnösukonhattu (Aconitum hemsleyanum), köynnöstävä koristekasvilaji * lenkoukonhattu (Aconitum kusnetzowii tai kusnezoffii) * musteukonhattu (Aconitum columbianum) * notkeaukonhattu (Aconitum sczukinii) * partaukonhattu (Aconitum barbatum), koristekasvi * pensaikkoukonhattu (Aconitum alboviolaceum), köynnöstävä koristekasvi * rentoukonhattu (Aconitum arcuatum) * syysukonhattu (Aconitum fischeri) * tarhaukonhattu (Aconitum × stoerkianum), perinteinen koristekasviSärkän perennataimisto * terniukonhattu (Aconitum kirinense) * terttu-ukonhattu (Aconitum paniculatum) * tummaukonhattu (Aconitum degenii) * vahaukonhattu (Aconitum orientale) Suomessa luonnonvaraisena lehtokasvina kasvaa lehtoukonhattu sekä joskus viljelykarkulaisina aitoukonhattu ja tarhaukonhattu. == Lajikkeita == * valkoukonhattu Aconitum ’Ivorine’ * kirjoukonhattu Aconitum × stoerkianum ’Bicolor’ == Lähteet == * Räty, E. ja Alanko, P. 2004: Viljelykasvien nimistö. – Puutarhaliitto, Helsinki. === Viitteet === == Aiheesta muualla == * Suomen Lajitietokeskus: Ukonhatut – Aconitum * Funet: Ukonhatut (Aconitum) * Den virtuella floran: Stormhattar (Aconitum L.) * ITIS: Aconitum * United States Department of Agriculture (USDA): Aconitum * Flora of China: Aconitum *
Meine Ehre heißt Treue

Meine Ehre heißt Treue () oli Saksan kolmannen valtakunnan kansallissosialistisen puolueen puolisotilaallisen ryhmittymän Schutzstaffelin (SS) tunnuslause. Lausahdus on peräisin Adolf Hitlerin kirjeestä Berliinin SS:n komentajalle Kurt Daluegelle vuodelta 1931. Kirjeessä Hitler kiittää SS:ä lojaaliudesta, jota se oli osoittanut silloin, kun toisen puolisotilaallisen järjestön, Sturmabteilungin jäsenet olivat aiheuttaneet levottomuuksia puolueen sisällä. Mukana oli myös lause: "– – SS-mies, uskollisuutesi on kunniasi!" SS:n valtakunnanjohtaja Heinrich Himmler poimi lausahduksen kirjeestä ja teki siitä järjestönsä tunnuslauseen. ==Käyttö== Tunnuslausetta käyttivät sekä tavallinen SS että sen sisarjärjestöt ja alaosastot (SS- Verfügungstruppe, SS-Totenkopfverbände, myöhemmin myös Waffen-SS). Lause oli muun muassa kirjailtu SS:n jäsenten vyönsolkiin. Wehrmachtin sotilaiden soljissa oli puolestaan iskulause Gott mit uns (). SS:n tunnuslauseen käyttö on lailla kielletty ja rangaistava teko Saksassa ja Itävallassa, jälkimmäisessä vuodesta 1947. Luokka:Saksankieliset sanat ja sanonnat Luokka:SS Luokka:Waffen-SS Luokka:Tunnuslauseet
Kadıköy

Kadıköy on laaja noin puolen miljoonan asukkaan kaupunginosa Istanbulin Aasian-puoleisessa osassa Turkissa. Se sijaitsee Marmaranmeren rannalla Bosporiin itärannalla, Üsküdarin eteläpuolella vastapäätä Istanbulin keskustaa. == Historia == === Esihistoria === Arkeologiset löydöt osoittavat, että nykyisen Kadıköyn alueella oli asutusta jo kalkoliittisella kaudella noin 5500–3500 eaa. Kaivauksissa on löydetty tuolta ajalta peräisin olevia kivi-, luu-, keramiikka-, jalokivi- ja pronssiesineitä, jotka osoittavat alueen olleen asuttu yhtäjaksoisesti esihistoriallisesta ajasta lähtien. === Antiikki === Antiikin aikana Khalkedon eli Kalkhedon oli vanhin kreikkalainen siirtokunta Bosporin alueella. Sen perustivat Megarasta tulleet asuttajat vuonna 685 eaa., siis aikaisemmin kuin salmen toisella puolella olevan Byzantionin, joka perustettiin vuonna 667 eaa. Antiikin aikana Khalkedonia nimitettiin ”sokeiden kaupungiksi”, koska sen perustajat eivät nähneet Byzantionin niemen paljon edullisempaa sijaintia ja Kultaisen sarven arvoa satamapaikkana, vaan perustivat kaupunkinsa huonompaan paikkaan. pienoiskuva|Kadıköyn kaupunginosaa. Aikojen kuluessa Khalkedon on kuulunut useille eri valtakunnille kuten Persialle, Bithynialle, Rooman valtakunnalle ja Bysantille. Vuonna 451 siellä pidettiin Khalkedonin kirkolliskokous. === Myöhempi historia === Neljännen ristiretken aikana kaupunki vahingoittui pahoin, ja lopulta Osmanien valtakunnalle, jotka valloittivat sen vuonna 1353, tasan sata vuotta ennen vastarannalla sijainnutta Konstantinopolia. Turkkilaisvalloituksen aikoihin Khalkedon oli lähinnä maalaiskylä, joka jäi selvästi kaupungin ulkopuolelle. Pian se joutui Istanbulin tuomioistuinten alaisuuteen, mistä johtuu paikkakunnan saama uusi nimi Kadıköy, "Tuomarinkylä". Osmanien valtakaudella Kadıköy tuli huomattavaksi maalaistavaroiden markkinapaikaksi. Turkkilaisten lisäksi siellä asui huomattavan paljon muitakin kansallisuuksia kuten kreikkalaisia, armenialaisia ja juutalaisia. Siellä on monien kristillisten kirkkokuntien kirkkorakennuksia. == Liikenne == Kadıköyn keskustassa on suuri, vuonna 1908 avattu Haydarpaşan rautatieasema, josta lähtee sekä kauko- että lähiliikenteen junia. Alkujaan se rakennettiin Istanbulista Bagdadiin sekä Damaskoksen kautta Medinaan suunniteltujen rautateiden pääteasemaksi. Lähellä on myös linja- autoasema, josta on yhteys eri puolille Aasian-puoleista Turkkia. Kadıköyn liikekeskus sijaitsee lähellä satamaa, josta on lauttayhteys useisiin kohtiin Istanbulin keskustassa, muun muassa Galatan sillan läheisyydessä sijaitsevaan Eminönün satamaan. == Liikekeskus == Kadıköy on huomattava liikekeskus, jonka arkkitehtuuri on tyyliltään hyvin vaihtelevaa. Sen kaduista jotkut ovat varsin kapeita, toiset taas kuten Bahariye Caddesi hyvinkin leveitä. Osman Ağa'n moskeijan läheisyydessä on suuri tuoretavaroiden markkina-alue, jossa myydään sekä tuoretta kalaa että maataloustuotteita. Alueella on myös nykyaikaisia kauppakeskuksia. == Lähteet == == Aiheesta muualla == Luokka:Istanbul Luokka:İstanbulin maakunnan piirikunnat
BeWelcome

BeWelcome on yleishyödyllisen yhteisön pyörittämä vieraanvaraisuusjärjestö.Vicky Baker, 2008. "The Guardian: Going local in Caracas, Venezuela" La Nación-lehdenPaula Soler, 2008. "La Nación: Cómo usar la Web para hacer amigos y poder viajar... gratis" mukaan se on yksi useimmin vierailluista vieraanvaraisuusjärjestöjen sivustoista ja GuardianinVicky Baker, 2008. The Guardian: Top 10 hospitality travel sites mukaan kymmenen parhaan vieraanvaraisuussivuston joukossa. Sivuston perustivat helmikuussa 2007History of BeVolunteer eräät Hospitality Club -järjestön vapaaehtoiset. Helmikuussa 2013 järjestössä oli yli 34 000http://www.bewelcome.org/statistics jäsentä kaikkialta maailmasta, valmiina tarjoamaan ilmaista majoitusta ja muuta apua matkailijoille. Ensimmäisenä näistä palveluista BeWelcome tarjoaa mahdollisuuden monikielisiin profiileihin ja siten mahdollisuuden aitoon monikulttuuriseen kanssakäymiseen. Palvelun jäseneksi liittyminen on ilmaista, ja sivuston ohjelmisto on lähdekoodiltaan avointa.Freshmeat: BeWelcome Rox == Lähteet == ==Aiheesta muualla== *BeWelcome-sivusto Luokka:Matkailu Luokka:Yhteisöpalvelut Luokka:Järjestöt
Koskioinen

Koskioinen on kylä Punkalaitumen kunnan itäosassa Urjalan vastaisella rajalla noin kahdeksan kilometriä kirkonkylästä itään. Koskioisten naapurikyliä ovat lännessä Talala, pohjoisessa Oriniemi, idässä Urjalan puolella Tursa ja etelässä Jalasjoki ja Hankuri. Koskioisten postinumero on 31850. Kylän läpi kulkee Huittisista Urjalaan kulkeva seututie 230, joka on nimetty Taikayöntieksi. Aikanaan tie oli osa Huittisten ja Toijalan välistä kantatietä 57. Koskioisilta johtaa etelään Jalasjoelle maantie 12753. Kylän läpi virtaa Punkalaitumenjoki, jossa kylän keskustan tuntumassa ovat Rantalan- ja Kimpoonkosket. Koskioisilla mainitaan 1500-luvulla olleen viisi taloa. Kylä muodosti niin sanotun ryhmäkylän, jossa talot oli rakennettu lähelle toisiaan. Myöhemmin talojen jakamisen takia ja asutuksen lisääntymisen myötä asutus on hajaantunut. Päätös Koskioisten kansakoulun perustamisesta tehtiin vuonna 1929, mutta koulu pääsi aloittamaan vasta vuonna 1938. Jo vuodesta 1904 oli kylän lapsille järjestetty koulumaista opetusta. Koskioisten kansakoulu lakkautettiin vuonna 1971, ja lapset kuljetettiin tämän jälkeen Kerttulan koululle. == Lähteet == Luokka:Punkalaitumen kylät
Ta’ Qali Stadium

Ta' Qali Stadium () on Maltan kansallisstadion, joka otettiin käyttöön vuonna 1980. Se sijaitsee Maltan saaren keskiosassa, Ta’ Qalin alueella. Stadion on Maltan suurin; sinne mahtuu urheilutapahtumissa 17 000 ja konserteissa noin 35 000 katsojaa. Stadionilla pelataan suuri osa Maltan Valioliigan otteluista ja Maltan jalkapallomaajoukkue käyttää sitä. Samassa rakennuskokonaisuudessa on myös kaksi kuntosalia ja squash-kenttää, uima-allasalue, ampumarata sekä baareja, ravintoloita ja kahviloita. ==Aiheesta muualla== *Ta' Qali Stadium Maltan jalkapalloliiton sivuilla Luokka:Maltan jalkapallostadionit
Human & Beast

Human & Beast on suomalaisen rap-artisti Cheekin ensimmäinen omakustanteena julkaistu albumi vuodelta 2001. "John Doe" on ainut suomenkielinen kappale. Muut levyn kappaleet ovat englanninkielisiä. Levyllä vierailevat muun muassa Brädi taiteilijanimellä A'damite, sekä Markat Takas! -kokoonpanon Kike nimellä Noizebringa. ==Kappaleet== # Intro # Where I'm From (mukana A'damite) # Sippin' Some (mukana Noizebringa) # Jekyll & Hyde # First Blood # Love to Hate (mukana Yavis) # She Left When the Rain Started (mukana Fro-Yo & Sara) # Interview # Them Hoes # I Ain't Perfect (mukana Sil'uet) # John Doe # Make It Shake # Outro Luokka:Vuoden 2001 esikoisalbumit Luokka:Cheekin albumit
Fatima Jibrell

Fatima Jibrell on Horn Relief () - kansalaisjärjestön perustaja. Hän syntyi Somaliassa paimentolaisperheen lapsena. Fatima Jibrell voitti vuonna 2002 arvostetun Goldmanin ympäristöpalkinnon. Goldman palkinto on tunnustus Jibrellin ponnisteluista ympäristön ja naisten aseman puolesta sisällissodan, vainon ja kuivuuden keskellä. Akaasia-puita kasvava Somalian kuiva vuoristometsä on vaarassa tuhoutua arabimaihin suuntautuvan puuhiilikaupan takia. Horn Relief- kansalaisjärjestön ponnisteluin puuhiilen vienti on saatu alueelta vähenemään. Puuhiilen tuotanto ja kauppa on edelleen tärkeä osa paimentolaisten taloutta sisällissodan, kuivuuden ja nälän vaivaaman Afrikan sarven alueella. Jibrell ja Horn Relief-kansalaisjärjestö ovat opettaneet maalaisväestölle uusia toimeentulon keinoja korvata puuhiilen käyttö ja valmistaa ruokaa aurinkoenergian avulla. "Yhdistämällä ponnistelut rauhan, naisten voimaantumisen ja luonnonvarojen suojelemisen puolesta olemme kehittäneet ihmisten kykyja ja parantaneet toimeentulon edellytyksiä," totesi Jibrell "Somaliassa on liikaa väkivaltaa ja liian vähän vettä mutta yhdessä kansainvälisen yhteisön kanssa voimme rakentaa paremman tulevaisuuden."Horn Relief Receives Goldman Prize . "Ms. Jibrell on osoittanut suurta rohkeutta ympäristönsuojelutyössään," sanoi Richard N. Goldman, Goldmanin ympäristöpalkinnon perustaja. " Hän on osoittanut, että ruohonjuuritaso koulutus on Somalian selviytymisen ehto. Puuhiilikaupasta, vsivarastojen rakentamiseen kuivuuden vaivaamille alueille, aina taisteluun laitonta ylikalastusta vastaan Somalian suojaamattomilla rannikoilla, Jibrell on mukana taisteluissa, jotka ovat elintärkeitä Somalian kehittymiselle." . ==Lähteet== ==Aiheesta muualla== *Fatima Jibrell Somalia - Sustainable Development Luokka:Somalialaiset henkilöt Luokka:Ympäristöaktivistit Luokka:Syntymävuosi puuttuu Luokka:Elävät henkilöt
Reute

Reute on kunta Sveitsissä Appenzell Ausserrhodenin kantonissa. Kunnan pinta- ala on 4,95 neliökilometriä. 31 hehtaaria pinta-alasta on asutuksen käytössä, 199 hehtaaria maatalouskäytössä ja 265 hehtaaria muun muassa metsien peitossa. Asukkaita kunnassa on 688 (31.12.2018). Reuten naapurikunnat ovat Heiden pohjoisessa, Oberegg (Appenzell Innerrhodenin kantonissa) lännessä ja idässä sekä Balgach, Marbach ja Rebstein etelässä (Sankt Gallenin kantonissa). == Väkiluvun kehitys == Vuosi Väkiluku 1980 594 1990 660 2000 716 2010 660 2015 692 2018 688 Lähde: == Lähteet == == Aiheesta muualla == * Kunnan kotisivut * Luokka:Appenzell Ausserrhodenin kunnat
Saharanvarpuskiuru

Saharanvarpuskiuru (Eremopterix nigriceps) on eteläinen kiurulaji. == Koko ja ulkonäkö == Linnun pituus on vain 10–12,5 cm ja siipien kärkiväli 20–22 cm. Läntisen palearktisen alueen pienin kiuru, vain vihervarpusen kokoinen. Kesäpukuinen koiras on omalaatuisen värinen: vatsapuoli on musta, selkäpuoli harmaanruskea ja pää mustan ja valkoisen kirjava. Naaras ja nuori lintu ovat alapuolelta vaaleita ja päältä harmaanruskeita, ja siiven keskimmäisistä peitinhöyhenistä muodostuu siivelle tumma juova. Nokka on vaalea, voimakas ja kartiomainen. == Esiintyminen == Saharanvarpuskiuru on levittäytynyt Afrikkaan Saharan eteläreunaan ja Sahelin alueelle sekä Arabian niemimaalle ja Afganistanin ja Pakistanin alueelle. Nimialalaji nigriceps elää Kap Verden saarilla, albifrons manner-Afrikassa ja melanauchen Punaisenmeren rannikoilla ja siitä itään.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. Lajin maailman populaation koko on noin 10 miljoonaa yksilöä ja sen kanta on elinvoimainen. Laji on paikkalintu tai lyhyen matkan muuttaja, eikä sitä ole tavattu Suomessa. == Elinympäristö == Saharanvarpuskiurut elävät karuilla hiekkamailla, usein suolapitoisilla ja kivisillä tai kallioisilla seuduilla, missä kasvaa vaatimatonta pensaikkoa tai heinikkoa. Pesimäajan ulkopuoella ne elävät tavallisesti pikku parvissa, mutta parvessa voi joskus olla tuhansia lintuja. == Lisääntyminen == Pesä on maassa mättään tai ruohotupsun suojassa. Munia on 2 tai joskus 3, joita pääasiassa naaras hautoo 11–12 päivää. Poikaset jättävät pesän lentokyvyttöminä 8 päivän ikäisinä. Kumpikin emo huolehtii omasta poikasesta, joka oppii lentämään noin 12–14 päivää vanhana. Lajilla on tavallisesti vain yksi pesye kesässä. == Ravinto == Syö siemeniä, hyönteisiä ja muita pieniä selkärangattomia. == Lähteet == == Aiheesta muualla == * Birguides (kuvia) * ITIS: Eremopterix nigriceps Luokka:Kiurut
Mazirbe

220px|thumb|Liiviläisten liiton päämaja Mazirbessa, yksi kylän keskeisistä rakennuksista Mazirbe (liiviksi Irē, ) on kylä Latviassa Itämeren rannalla Dundagan kunnassa, 18 kilometriä Kolkasta lounaaseen. Se on yksi kahdestatoista perinteisestä Liivinrannan liiviläiskylästä ja nykyinen liiviläiskulttuurin keskus. Alue on historiallista itämerensuomalaista liivinkielistä aluetta. Mazirbe kasvoi voimakkaasti kalastusteollisuuden avulla 1900-luvun alussa. Liiviläisten liitto perustettiin Mazirbessä vuonna 1923, ja sillä on kylässä päämaja joka rakennettiin sinne vuonna 1938. Samassa rakennuksessa toimii myös museo. Kylässä pidetään liiviläisten festivaalit vuosittain elokuun ensimmäisellä viikolla. ==Lähteet== ==Aiheesta muualla== *Ziemelkurzeme: Mazirbe *Liiviläisten talo muistuttaa suomalaisesta heimotyöstä. Jorma Virtanen 2.8.1998 Luokka:Latvian kylät Luokka:Latvian etniset ryhmät Luokka:Liivinranta
Arabianaavikkokiuru

Arabianaavikkokiuru (Eremalauda dunni) on eteläinen avomaiden kiurulaji. == Koko ja ulkonäkö == Linnun pituus on 14–15 cm ja siipien kärkiväli 25–30 cm. Se on hieman kiurua pienempi ja tukevanokkaisempi. Vatsapuoli on valkoinen ja yläpuoli hiekanruskea. Naamassa on selkeä valkoisen ja mustan muodostama kuviointi. Lennossa näkyvät pyrstön yläpuolen mustat reunat. Sukupuolet ovat samannäköisiä. Myös nuori lintu muistuttaa aikuista höyhenpuvultaan.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. == Esiintyminen == Arabianaavikkokiuru elää laikuttain Afrikassa Saharan eteläreunassa ja Sahelin alueella (nimialalaji dunni) sekä Arabian niemimaalla ja paikoin Lähi-idässä (alalaji eremodites). Pesimäajan ulkopuolella laji esiintyy pikku parvissa. Laji on paikkalintu eikä sitä ole tavattu Suomessa. == Elinympäristö == Arabianaavikkokiuru elää kuivilla ja kuumilla tasangoilla, joilla kasvaa vaatimatonta ruohokasvillisuutta. Talviaikaan sitä tavataan kivikkoisilla autiomailla. == Lisääntyminen == Pesintä tunnetaan puutteellisesti. Pesä on maassa mättään tai ruohotupsun suojassa. Munamäärä on 2 tai 3. == Ravinto == Syö sekä siemeniä että hyönteisiä ja muita pieniä selkärangattomia. == Lähteet == == Aiheesta muualla == *ITIS: Eremalauda dunni Luokka:Kiurut
Emissiivisyys

Emissiivisyys on kappaleen lähettämän säteilyn määrä verrattuna täysin mustan kappaleen säteilyyn. Emissiivisyyttä merkitään yleensä kreikan pienellä epsilon-kirjaimella \epsilon. Luonnossa ei käytännössä esiinny täysin mustia kappaleita, joiden emissiivisyys \epsilon=1. Näin ollen kaikkien kappaleiden \epsilon<1. Jos kappaleen heijastavuus on suuri, emissiivisyys on pieni. Emissiivisyys voidaan ilmoittaa eri aallonpituusalueille. Useimmiten emissiivisyys ilmoitetaan pitkäaaltoiselle säteilylle. Kappaleiden jäähtymissäteilyhän on yleensä enimmäkseen pitkäaaltoista infrapunasäteilyä. Monien pintojen emissiivisyydet pitkäaaltoiselle säteilylle ovat luokkaa 0,8-0,97Rakennusten lämmitys, Olli Seppänen, ISBN 951-97233-1-5, Gummerus, 1985, Taulukko 2, sivu 67. Mutta esimerkiksi kirkkaan alumiinin emissiivisyys on noin 0,09Rakennusten lämmitys, sivu 67. Kalkkihiekkakiven emissiivisyys on 0,9. == Katso myös == *Albedo *Emissio == Lähteet == ==Aiheesta muualla== * Emissivity of some common materials Luokka:Termodynamiikka Luokka:Sähkömagneettinen säteily
Dorneck

Dorneck on yksi Sveitsissä sijaitsevan Solothurnin kantonin kymmenestä piirikunnasta (). Piirikunta sijaitsee kantonin pohjoisosassa. Asukkaita piirikunnassa oli vuonna 2007 19 268, ja pinta-alaa sillä on 74,63 neliökilometriä. Piirikunnan pääkaupunki on Dornach. Dorneck muodostaa yhdessä Thiersteinin piirikunnan kanssa Dorneck-Thiersteinin vaalipiirin (Amtei). Viisi Dorneckin kunnista sijaitsee eksklaavina erillään varsinaisesta piirikunnasta ja kantonista Ranskan rajalla. == Kunnat == Vaakuna Kunta Väkiluku (31.12.2007) Pinta-ala, km² Bättwil 1 188 1,69 Büren 948 6,22 Dornach 6 190 5,75 Gempen 750 5,96 Hochwald 1 237 8,28 Hofstetten-Flüh 2 993 7,50 Metzerlen- Mariastein 903 8.56 Nuglar-St. Pantaleon 1 416 6,34 Rodersdorf 1 287 5,29 Seewen 1 019 16,39 Witterswil 1 337 2,65 Yhteensä 19 268 74,63 == Lähteet == Luokka:Sveitsin alueet
Pieni Torvenjärvi

Pieni Torvenjärvi on Kiiminkijoen sivuhaarassa Torvenjoessa olevan Torvenjärven pohjoisempi sivujärvi Utajärven kunnan Juorkunan kylässä. Järvi sijaitsee Juorkunan Hamarinjärvestä noin kolme kilometriä etelään ja Sanginkylän Jokikylän pohjoisimmasta kolkasta taas nelisen kilometriä pohjoiseen. Hamarinjärven eteläpäästä alkava Kiiminkijoen läntinen haara Torvenjoki virtaa Torvenjärven läpi. Pienen Torvenjärven siitä erottaa kapea maakannas. Torvenjärvien välillä on puro, pienemmän järven vedenpinta on kymmenen senttiä isompaa korkeammalla. ==Järvi ja sen ympäristö== Pieni Torvenjärvi on erämaajärvi, sen rannalla on vain yksi kämppä eikä pysyvää asutusta. Järvelle on pistotieyhteys Hamarinjärven taitse Purikkaan talolle menevältä metsäautotieltä, jossa on kuitenkin Lehtomaan länsilaidalla 1,5 kilometrin päässä järvestä puomi. Järveltä on Purikkaaseen tietä myöten vielä pari kilometriä, isomman Torvenjärven rannalla olevaan asumattomaan Seppälän taloon on linnuntietä 800 metriä. Järven pohjoisin ranta on avokalliota, muuten rannat ovat suota ja rämettä. Torvenjärven kalakantaan kuuluvat hauki, ahven ja särki. Järvessä kasvaa ulpukkaa ja sen pääosin läheisiltä soilta oleva vesi on tummaa. Järvi on matala. Siihen laskee puroja useasta lammesta, Purikkaan vieressä olevasta Penikkajärvestä, sen länsipuolen Kaunislammesta ja Pikku-Penikasta, Pienen Torvenjärven lännen puolen Torviselkä-nimisen kankaan takana vajaan kahden kilometrin päässä olevasta Kivilammesta sekä järvestä vain noin puolen kilometrin päässä koilliseen olevasta Isosta Kuikkalammesta. Metsästäjät käyvät järvellä vesilintuja pyytämässä. Luokka:Utajärven järvet Luokka:Kiiminkijoen vesistö
Asia (albumi)

Asia on progressiivista rockia soittavan Asia-yhtyeen ensimmäinen albumi. Albumi on yhtyeen menestynein, ja se sijoittui Yhdysvaltain albumilistan ensimmäiselle sijalle. Albumin avausraita "Heat of the Moment" puolestaan menestyi hyvin singlelistoilla, ja se onkin yksi yhtyeen tunnetuimmista kappaleista. ==Kappaleet== # # # # # # # # # ==Kokoonpano== *Carl Palmer – rummut, lyömäsoittimet *Geoff Downes – kosketinsoittimet, laulu *John Wetton – basso, laulu, kosketinsoittimet *Steve Howe – kitara, laulu Luokka:Vuoden 1982 esikoisalbumit Luokka:Asian albumit
Raúl González (kävelijä)

Raúl González Rodríguez (s. 29. helmikuuta 1952 China, Meksiko) on entinen kilpakävelijä. Hän voitti vuoden 1984 olympialaisissa kultaa 50 kilometrin matkalla ja hopeaa 20 kilometrillä. González osallistui kaikkiaan neljiin olympialaisiin (1972, 1976, 1980 ja 1984). Pan-Amerikan kisoissa hän voitti kaksi kultaa ja kaksi hopeaa. Raúl González oli ensimmäinen kävelijä, joka alitti 50 kilometrillä ajan 3.50.00. ==Saavutukset== ===20 kilometriä=== *Olympiahopea 1984 *Pan-Amerikan kisojen hopea 1983 ===50 kilometriä=== *Olympiakulta 1984 *Pan-Amerikan kisojen mestaruus 1979 ja 1983 *Pan-Amerikan kisojen hopea 1987 ==Ennätykset== *20 km: 1.21.49 (1984) *50 km: 3.41.20 (1978) ==Lähteet== *Sports reference.com *IAAF - Race walking introduction Luokka:Meksikolaiset kävelijät Luokka:Meksikolaiset olympiavoittajat Luokka:Vuonna 1952 syntyneet Luokka:Elävät henkilöt
Min izāmō

Min izāmō on liiviläisten kansallislaulu. Tekstin kirjoitti Korli Stalte vuonna 1923 juhlallisuuksiin Mazirben kylässä, jossa nostettiin salkoon liiviläisten lippu. Laulun esitti nelihenkinen liiviläinen kuoro. Melodia on Fredrik Paciuksen säveltämä, sama kuin Suomen ja Viron kansallislauluissa. Sävellyksen valinnalla haluttiin korostaa liiviläisten yhteenkuuluvuutta suomalaisten ja virolaisten kanssa.Vaalgamaa, Edgar: Valkoisen hiekan kansa: Liiviläisten historiaa ja kulttuuria. Jälkisanat Valda Šuvcāne. Jyväskylä: Atena, 2001. ISBN 951-796-235-5 ==Sanat liiviksi== ::Min izāmō, min sindimō, ::ūod ārmaz rānda sa, ::kus rāndanaigās kazābõd ::vel vanād, vizād piedāgõd. ::Min ārmaz īlmas ūod set sa, ::min tõurõz izāmō! ::Min izāmō, min sindimō, ::ūod ārmaz rānda sa, ::kus lāinõd mierstõ vīerõbõd ::un rāndan sūdõ āndabõd. ::Min ārmaz īlmas ūod set sa, ::min tõurõz izāmō! ::Min izāmō, min sindimō, ::ūod ārmaz rānda sa, ::kus jelābõd īd kalāmīed, ::kis mīer pǟl ātõ pǟvad īed. ::Min ārmaz īlmas ūod set sa, ::min tõurõz izāmō! ::Min izāmō, min sindimō, ::ūod ārmaz rānda sa, ::kus kūltõb um vel pivā kēļ ::- min amā ārmaz rāndakēļ. ::Min ārmaz īlmas ūod set sa, ::min tõurõz izāmō! ==Sanat suomeksi== ::Mun isänmaa, mun synnyinmaa, ::oot armas ranta sä, ::miss’ rannan ääress’ kasvavat ::viel wanhat, viisaat petäiköt. ::Mun armas ainut oot tääll’ sä, ::mun kallis isänmaa! ::Mun isänmaa, mun synnyinmaa, ::oot armas ranta sä, ::miss’ laineet merest’ vierivät ::ja rannall’ suuta antavat. ::Mun armas ainut oot tääll’ sä, ::mun kallis isänmaa! ::Mun isänmaa, mun synnyinmaa, ::oot armas ranta sä, ::miss’ elävät kalamiehet, ::jotk’ merellä ovat päivät, yöt. ::Mun armas ainut oot tääll’ sä, ::mun kallis isänmaa! ::Mun isänmaa, mun synnyinmaa, ::oot armas ranta sä, ::miss’ kuuluu vielä pyhä kiel’ ::- mun oma armas liivinkiel’. ::Mun armas ainut oot tääll’ sä, ::mun kallis isänmaa! ==Lähteet== Luokka:Liiviläiset Luokka:Kansallislaulut
Kenneth McKellar (laulaja)

Kenneth McKellar (23. kesäkuuta 1927 – 9. huhtikuuta 2010) oli skotlantilainen laulaja, äänialaltaan tenori. Hän syntyi Paisleyssa ja alkoi perheen vaikutuksesta jo pienenä lapsena ihaillen kuunnella suuria oopperalaulajia, kuten Peter Dawsonia. McKellar alkoi opiskella Aberdeenin yliopistossa metsäalaa, mutta syventyi tuona aikana myös musiikkiin niin antaumuksella, että sai Caird-stipendin. Sen turvin hän opiskeli neljän vuoden ajan Lontoon Royal College of Musicissa. Alun alkaen McKellar lauloi oopperaa. Vaikka hän ei oopperassa erityisen hyvin viihtynyt, hän loi laulajana menestyksekkään uran ja levytti pitkään Deccalle. Levytetyn tuotannon joukossa on muun muassa Robert Burnsin lauluja. McKellar oli monipuolinen muusikko, jonka ohjelmistoon kuului klassisia teoksia, kansanlauluja ja viihdemusiikkia. Hän edusti Yhdistynyttä kuningaskuntaa Eurovision laulukilpailussa 1966 kappaleella ”A Man Without Love” ja sijoittui yhdeksännelle sijalle 18 kilpailijan joukosta. ==Lähteet== Luokka:Skotlantilaiset laulajat Luokka:Tenorit Luokka:Yhdistyneen kuningaskunnan euroviisuedustajat Luokka:Vuonna 1927 syntyneet Luokka:Vuonna 2010 kuolleet Luokka:Vuoden 1966 euroviisuedustajat
Kenneth McKellar

Kenneth McKellar voi viitata seuraaviin henkilöihin: * Kenneth McKellar (1869–1957), yhdysvaltalainen poliitikko * Kenneth McKellar (1927–2010), skotlantilainen laulaja.
Penikkajärvi (Utajärvi)

Penikkajärvi on Kiiminkijoen vesistöön kuuluva pieni järvi Utajärven kunnan Juorkunan kylässä. Järvi sijaitsee Torvenjoen yhteydessä olevan Torvenjärven ja Pienen Torvenjärven luoteispuolella, jälkimmäisestä vajaan kahden kilometrin päässä. Järvelle ja sen rannalla olevan Purikkaan talon pihapiiriin on tieyhteys Hamarinjärven taitse menevältä metsäautotieltä, jossa on kuitenkin Lehtomaan länsilaidalla 2,5 kilometrin päässä järvestä puomi. Sanginkylästä eli kaakosta Kiiminkijoen varresta sinne ei ole tieyhteyttä, kuten ei myöskään pohjoispuolen Korpiselta ja Lauttalammelta eli Toivolan erämaatalosta. == Järvi ja sen ympäristö == Järven itärannalla, korkean Purikkaankankaan laidalla, ovat Purikkaan talon vanhat rakennukset ja uudempi kesämökki, mutta ei muuta asutusta. Järven pohjoisrannalla on kallioita, kaakkoisrantaan ulottuu Penikkaselkä-niminen kangas. Muuten rannat ovat suota ja rämettä. Järven kalastoon kuuluvat tavanomaiset hauki, ahven ja särki. Järvi on matala, siinä kasvaa ulpukkaa ja sen vesi on tummaa. Laskuoja, puro nimeltään Penikkaoja, laskee Torvenjärvien kautta Kiiminkijokeen. Talvella järvelle kulkee moottorikelkkaura Juorkunasta Hamarinjärven suunnasta, järven itäpuolen laajan Penikkasuon kautta. == Lähteet == Luokka:Utajärven järvet Luokka:Kiiminkijoen vesistö
Kenneth McKellar (poliitikko)

Kenneth Douglas McKellar (29. tammikuuta 1869 Richmond, Alabama – 25. lokakuuta 1957 Memphis, Tennessee) oli yhdysvaltalainen demokraattisen puolueen poliitikko. Hän istui liittovaltion senaatin jäsenenä Tennesseestä vuosina 1917–1953. Sitä ennen hän oli istunut edustajainhuoneessa 1911–17 – alun perin George W. Gordonin kuoleman tyhjäksi jättämällä paikalla. McKellar oli senaatin puheenjohtaja pro tempore vuosina 1945–1947 ja 1949–1953. Hän oli uudelleen ehdolla senaattiin vuonna 1952, mutta ei enää päässyt uudelle kaudelle. Paikan sai hänen sijaansa Albert Gore vanhempi. McKellar oli syntyjään Alabamasta. Hän kouluttautui lakimieheksi ja muutti sen jälkeen Memphisiin, Tennesseen osavaltioon. Hän kuoli Memphisissä 88-vuotiaana. == Lähteet == == Aiheesta muualla == * Biographical Directory of the United States Congress Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1869 syntyneet Luokka:Vuonna 1957 kuolleet
Christina Forssell

Christina Forssell (s. 25. marraskuuta 1973) on suomalainen jalkapalloilija. Pelipaikaltaan hän oli keskikenttäpelaaja. Forssell pelasi urallaan kaikkiaan 70 A-maaottelua, 12 nuorten maaottelua ja 8 tyttöjen maaottelua. Seuratasolla hän pelasi 14 kautta HJK:ssa ja oli myös joukkueen kapteeni. Hän saavutti 10 Suomen mestaruutta ja voitti 7 kertaa Suomen Cupin. Forssell oli mukana HJK:n joukkueessa, joka selvisi naisten UEFA Cupissa välieriin kaudella 2001–2002. Saavutus on suomalaisseurojen paras Euroopan cupeissa. Vuonna 2007 hänet nostettiin HJK:n Hall of Fameen. Aktiiviuran jälkeen Forssell on toiminut muun muassa kommentaattorina televisiossa. Christina Forssellin veli on jalkapalloilija Mikael Forssell. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1973 syntyneet Luokka:Elävät henkilöt
Kudosviljely

Kudosviljely tarkoittaa solukoiden tai kudosten kasvattamista yleensä keinotekoisella kasvualustalla laboratorio-olosuhteissa eli in vitro. Kudosviljelyllä voidaan myös tarkoittaa solukoiden tai kokonaisten elinten kasvattamista alkuperäisen kasvupaikan sijaan toisaalla isäntäeliössä, tai kokonaan toisen isäntä-eliön varassa alkuperäeliön ulkopuolella. Tyypillisesti kudosviljelmiä tehdään steriileissä tai lähes steriileissä laboratorio- olosuhteissa keinotekoisella kasvualustalla tai ravinneliuoksessa. Ravinneliuoksen lisäksi kudosten kasvua ja kasvuvaiheita voidaan ohjata erilaisilla yhdisteillä kuten hormoneilla tai entsyymeillä. Kudosviljely on tärkeä tutkimusväline biotieteiden piirissä. Kudosviljelmillä onkin korvattu onnistuneesti jopa miljoonia eläinkokeita. Ihosolujen kudosviljelyä käytetään vammautuneen ihon korvaamiseen ja ihonsiirtoa varten tarvittavien ihon eri kerrosten kasvattamiseksi esimerkiksi pahojen palovammojen hoidossa. Kudosviljely eroaa soluviljelystä siten, että kudos koostuu solukon palasista, kun soluviljelmissä solut erotetaan yksittäisiksi soluiksi. == Historia == Vuonna 1907 eläintieteilijä Ross G. Harrison kasvatti sammakon hermosoluja imusolmukesoluista koostuvalla kasvualustalla, ja tämä mainitaan yleensä vanhimpana onnistuneena kudosviljelmänä. Vuonna 2008 USAssa kantasoluja tutkivat tiedemiehet kasvattivat yhdestä kantasolusta uuden eturauhasen hiiren sisällä. == Lähteet == == Aiheesta muualla == Luokka:Histologia
Feministinen radikaaliterapia

Feministinen radikaaliterapia on syntynyt Yhdysvalloissa 1970-luvulla vastalauseena psykiatriselle vallankäytölle. Suomeen FRT on kulkeutunut Euroopan, erityisesti Hollannin, kautta 1980- ja 1990- luvuilla, jolloin Suomessa toimi aktiivinen FRT-verkosto monine ryhmineen. 2020-luvulla Suomessa on edelleen toimivia ryhmiä. Vuosikymmenten aikana menetelmä on kehittynyt ja sitä kehitetään edelleen. FRT ei sovi välttämättä akuutissa kriisissä olevalle henkilölle. FRT terapiamuoto, jossa naiset hoitavat itseään ja toisiaan opeteltuaan FRT:n tietotaidon. Terapian vetäjä opettaa välittää FRT-menetelmän käyttötaidon ensimmäisen vuoden aikana ryhmien jäsenille. Tämän jälkeen ryhmä toimii ilman johtajaa päättäen itse kokoontumisistaan ja niiden väliajoista. Juuri tämä terapeutin puute tekee terapiamuodosta radikaalin sillä vallitseva psykoterapian määritelmän mukaan psykoterapia määritellään ammatti-ihmisen työksi. Feminismi taas tulee siitä, että menetelmän ovat kehittäneet naistietoiset terapeutit. Feminismi näkyy myös siinä, että yhtenä näkökulmana on yhteiskunnallinen ulottuvuus. == Lähteet == == Kirjallisuutta == * Kankaanpää, Helena: Feministinen radikaaliterapia - tie itsen tuntoon == Aiheesta muualla == * Tuija Juva: Feministinen radikaaliterapia tukee tiedostavaa naista . Raijakoo 7/2001. * Hannele Huhtala: Ulos ahdistuksesta . Voima 7/2008. Luokka:Psykoterapia Luokka:Feminismi
Stefanoksen luostari

Stefanoksen luostari () on luostari Iranissa, Itä-Azerbaidžanin provinssissa, noin 15 kilometriä länteen Jolfan kaupungista. Se sijaitsee Araks-joen laaksossa, joka muodostaa Iranin ja Azerbaidžaniin kuuluvan Nahitševanin autonomisen tasavallan rajan. Luostarista käytetään myös nimiä Marghartin luostari tai Darashambin luostari erottaakseen sen muista Stefanokselle omistetuista luosterista. Marhart on kukkula, jonka päälle luostari on rakennettu, ja Darashamb on läheisen kylän nimi. Stefanoksen luostari valittiin vuonna 2008 Unesco maailmanperintöluetteloon yhdessä kahden muun Iranin armenialaiskirkon, Taddeuksen luostarin ja Dzordzorin kappelin, kanssa. == Historia == Stefanoksen luostarin alkuperää ei tiedetä, mutta se mainitaan kuitenkin jo 900-luvulta peräisin olevista lähteistä. Nykyiset rakennukset ovat kuitenkin 1600- ja 1800-luvuilta. Luostari on kärsinyt sekä ihmisten toimien että luonnonmullistusten seurauksena. Bysantti ja seldžukit kävivät sotaa alueella 1000- ja 1100-luvuilla. Mongolien hallinnassa alue oli 1200- ja 1300-luvun. Vuonna 1319 luostari kärsi pahoin maanjäristyksessä. Safavididynastian hallitsijat puhdistivat 1600-luvulla Persian rajaseutuja armenialaisista ja siirsivät heitä valtakunnan keskiosiin. Nykyinen pääkirkko on kuitenkin rakennettu safavidiaikana vuosina 1643–55. == Arkkitehtuuri == Luostaria ympäröi nelikulmainen muuri, jossa on pyöreitä torneja. Rakennuskompleksi on muodostunut kahden sisäpihan ympärille. Korotetun eteläisen sisäpihan ympäriltä löytyvät luostarin toimintaa tukevat rakennukset. Pohjoisella sisäpihalla sen sijaan ovat muun muassa pääkirkko ja kellotorni. Kirkko on 25 metriä korkea ja se oli rakennusaikanaan vanhanaikaista arkkitehtuuria. Kolmea apsista reunustaa kaksi isoa kaksikerroksista kappelia. Kirkon julkisivulla on veistoksia, jotka esittävät Mariaa, Jeesus-lasta, ilmestyspäivää, ylösnousemusta ja Stefenoksen kivittämistä. == Kuvia == Tiedosto:Aras - Jolfa - St. Stepanos Monastery - panoramio (3).jpg Tiedosto:Aras - Jolfa - St. Stepanos Monastery - panoramio (1).jpg Tiedosto:Aras - Jolfa - St. Stepanos Monastery - panoramio (2).jpg Tiedosto:Iran - Aras - St. Stepanos Monastry - panoramio.jpg Tiedosto:Aras - Jolfa - St. Stepanos Monastery - panoramio.jpg Tiedosto:St. Stepanos Monastery - panoramio (1).jpg == Lähteet == == Aiheesta muualla == *Iranin armenialaiset luostarit Unescon sivuilla *Stefanoksen luostari Iran Chamber Societyn sivuilla Luokka:Iranin rakennukset ja rakennelmat Luokka:Kristilliset luostarit Luokka:Kristinusko Iranissa Luokka:Unescon maailmanperintökohteet Iranissa Luokka:Āzārbāyjān-e Sharqī Luokka:Armenian apostolinen kirkko
Martel

Martel tarkoittaa seuraavia: == Sukunimenä == * Christiane Martel, oik. Magnini (s. 1932), ranskalais-meksikolainen näyttelijä ja elokuvaohjaaja * Danick Martel (s. 1994), kanadalainen jääkiekkoilija * Édouard-Alfred Martel (1859–1938), ranskalainen speleologi * Jacqueline Martel (1934–2017), kanadalainen sopraano * Lucrecia Martel (s. 1966), argentiinalainen elokuvaohjaaja * Marguerite Martel (1924–2023), ranskalainen pituushyppääjä ja viisiottelija * Oscar Martel (1848–1924), kanadalainen viulisti ja musiikkipedagogi * Yann Martel (s. 1963), kanadalainen kirjailija. == Lisänimenä == * Kaarle Martel, Carolus Martellus (n. 688–741), Frankkien valtakunnan hallitsija 720–741 == Kuvitteellisia henkilöitä == * Martel, Pandionin ritarikunnasta erotettu soturi kirjasarjoissa Eleniumin taru ja Tamulin taru == Maantieteessä == * Martel, kunta Lotin departementissa Midi- Pyrénées’n hallintoalueella Ranskassa. * Saint-Just-le-Martel, kunta Haute- Viennen departementissa Uuden-Akvitanian hallintoalueella Ranskassa == Muita merkityksiä == * AS.37 Martel, eurooppalainen ilmasta maahan -ohjus * Charles Martel -luokka, Ranskan laivaston ironclad-taistelulaivaluokka * FS Charles Martel, Ranskan laivaston pre-dreadnought-taistelulaiva * Kaarle Martel -ryhmä, Ranskassa 1973–1983 toiminut äärioikeistolainen terroristijärjestö == Katso myös == * Martell
Ngaan

Ngaan () on Thaimaassa käytössä oleva perinteinen pinta-alan yksikkö, se vastaa 400 neliömetriä (20 m × 20 m). Yksi ngaan on 1/4 raita eli 100 tarangwata. Thailand Guru, Thailand National Public Holidays 2008 - Units of Measurement, tarkastettu 30.9.2008 Ngaaneja, kuten raita ja waata käytetään yleisesti Thaimaassa SI-järjestelmän ohella. == Lähteet == Luokka:Pinta- alayksiköt
Tarangwa

Tarangwa (), myös neliöwaa, on Thaimaassa käytetty perinteinen pinta-alan mittayksikkö, se vastaa neljää neliömetriä. Nykyään sen arvo johdetaan suoraan metreistä (1 waa = 2 metriä), mutta sitä ei ole otettu virallisesti mukaan SI- järjestelmään. Sitä käytetään, kuten muitakin Thaimaan perinteisiä mittayksiköitä, SI-järjestelmän ohella. Tarangwa on 1/400 raita ja 1/100 ngaania.Thailand Guru, Thailand National Public Holidays 2008 – Units of Measurement, tarkastettu 30.09.08 == Lähteet == Luokka:Pinta-alayksiköt
Waa

Waa () on Thaimaassa käytössä oleva perinteinen pituuden yksikkö, joka vastaa kahta metriä. Sen nykyinen arvo johdetaan suoraan SI-järjestelmän metristä, muttei sitä ole ikinä virallisesti hyväksytty osaksi järjestelmää. Waan ohella Thaimaassa on käytössä yleisesti SI-järjestelmän mukaiset mittayksiköt, mutta muun muassa pinta-alaa ilmoitettaessa käytetään joskus edelleen perinteisiä yksiköitä; tarangwaa, ngaania ja raita. Luokka:Pituusyksiköt